**Қысқамерзімді жоспар**

|  |  |  |  |
| --- | --- | --- | --- |
| Сынып жетекшінің аты-жөні | | Ережеп Асия Темірханқызы | |
| Күні: | | 25.12.2023 ж. | |
| Сынып: 9 «А» | Қатысушылар саны: | | Қатыспағандар саны: |
| Сынып сағатының тақырыбы | | Тұғырың биік болсын туған ел | |
| Мақсаты | | Оқушыларды Отанды, елді жерді сүюге, туған ел тарихын білуге еліміздің мемлекеттік рәміздерін қастерлеуге тәрбиелеу. | |
| Құндылыққа баулу | | Ұлттық мүдде | |

**Тәрбие сағатының барысы**

|  |  |  |
| --- | --- | --- |
| **Барысы** | **Тәрбие сағатындағы орындалуы тиіс іс-әрекеттер** | **Ресурстар** |
| **Кіріспе**  **10 мин**  **Негізгі бөлім**  **25 мин** | Армысыздар құрметті ұстаздар мен оқушылар!  Бүгінгі «Тұғырың биік болсын туған ел» атты ашық тәрбие сағатына қош келдіңіздер! Сіздерді кешегі 16 – желтоқсан Қазақстан Республикасындағы ең негізгі мейрам — Тәуелсіздік күнімен құттықтаймыз!  Атыңнан айналайын егемен ел,  Тәуелсіз күнің туды, кенеле бер.  Мерейің құтты болсын, Қазақстан,  Ғасырлар тойы болшы келе берер! (музыка ойналып оқушылар сыныпқа «Қазақстан бақытты» әнімен кіреді)  «Тұғырың биік болсын туған ел» атты ашық тәрбие сағатын ашық деп жариялауға рұқсат етіңіздер.  ҚР мемлекеттік гимн орындалсын.  (балалар орындарына отырады)  Ал, ендеше топқа бөлініп алайық. «Кеше», «Бүгін», «Ертең» деп жазылған қима қағаздарды таңдап, топқа бөлінеді.  1-топ «Бабалар аңсаған тәуелсіздік»  2-топ «Тәуелсіздік»  3-топ «Мәңгілік ел»  Тәуелсіздік – ең басты құндылығымыз. 32 жыл ішінде тәуелсіз Қазақ елін қалыптастырып, нарықтың қиын өткелектерінен аман өткізіп келеміз. Осы кезеңде Қазақстанды дүние дидарындағы ең мықты мемлекеттер танитындай, сыйлайтындай деңгейге жеттік.  Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрекжарды қуанышқа толы күнді ата - бабаларымыз ғасырлар бойы армандап, күтумен өтті.  Тәуелсіздіктің түп тамыры — Желтоқсан оқиғасына байланысты екеніне ешкімнің дауы жоқ. Десек те 1986 жылдың қайғылы оқиғасы бір күндік немесе бір жылдық наразылықтың көрінісі емес.  Ендігі кезекте барлығымыз видеоға назар аударайық.  Постер қорғау.  Оқушылар бөлінген үш тобына сәйкес топтарының атын мағынасын ашады.  **1.Кеше. «Бабалар аңсаған тәуелсіздік»**  Алтайдан Алатауға дейін ұланғайыр жерді мекен еткен ата-бабаларымыз Тәуелсіздікті арман еткен. Осынау кең даланы көк найзаның ұшымен, сом білектің күшімен қорғаған бабаларымыздың аманатын орындау үшін талай боздақтар жанкештілікке барған. Осы жерде атап өтейік қазақ батырларымызды Қаракерей Қабанбай, Қанжығалы Бөгенбай үш жүздің басын қосқан Абылайхан.  **Қорытындылау:** Ұшқан құстың қанаты талатын осынау кең даланы біздің ата-бабамыз ғасырлар бойы ақ білектің күшімен, ақ найзаның ұшымен қорғап келді. Олай болса, балалар қыршын кеткен жастарға бір минут үнсіздік жариялайық.  **2.Бүгін. «Тәуелсіздік»**  1991 жылы 1 желтоқсанда тұңғыш рет ҚР Президенті болып Нұрсұлтан Әбішұлы сайланды.  1991 жылы қазақтың ғарышкері Тоқтар Әубәкіров ғарышқа ұшты.  1991 жылы 16 желтоқсанда егемендік алды.  2002 жылы «Денсаулық жылы» деп белгіленді.  1993 жылы Ұлттық теңгеге көшті.  1995 жылы 30 тамыз ҚР Ата заңымыз қабылданды.  1992, 1996 жылы Мемлекеттің жаңа әнұраны, елтаңбасы, туы қабылданды  2003-2004 жылы «Ауыл жылы» болып саналды.  2000 жылы «Мәдениетті қолдау» жылы болды.  1998 жылы ҚР астанасы Астана қаласы болып тағайындалды.  **Қорытындылау:**  Тәуелсіз — өз алдына дербес, еркін мемлекет, өз байлығын өзі басқара алады, өз мәселесін өзі шешеді, ешкімге тәуелсіз емес.  **3.Ертең «Мәңгілік ел»**  **Қорытындылау:**   1. Тәуелсіздік менің өз ана тілімде еркін сөйлеуге мүмкіндік берді, біз өз ана тілімізде сөйлейміз. 2. Тәуелсіз елдің ұланы біз сияқты бақытты. 3. Тәуелсіз елдің ұланы ана тілін, ата тарихын бай дәстүрін қадірлейді. 4. Тәуелсіз елдің ұланы қай елде білім алса да Қазақстанды дамытады. 5. Тәуелсіздік мәңгі жасасын!   **«CharadesApp» әдісі** арқылы оқушыларға сөздер жасырамын сол сөздерді табу керексіңдер. Үш топ жарысамыз. | Қима қағаздар  3d презентация |
| **Қоры**  **тынды**  **10 мин** | Елбасымыз өзінің жолдауында айтып кеткендей, Қазақстан елін көркейтетін де, асқақтатын да, ең абыройлы, ең мәртебелі жол қылатын ол тек сіздер. Сондықтан да әрбір күндеріңіз мерекелі, әрбір істеріңіз берекелі болсын! Тәуелсіз еліміздің аспаны ашық, елі аман, жұрты тыныш болсын, ел басқарған Елбасымыз аман болсын! Еліміздің болашағы жас ұрпақ, сендердің қолдарыңда. Бүгінгі тәрбие сағатымызды Елбасының мынадай сөзімен аяқтағым келіп отыр: “Еліңнің ұлы болсаң, еліңе шын жаның ашыса, азаматтық намысың болса, қазақтың жалғыз ұлттық мемлекетінің көркеюі жолында жан теріңді сығып жүріп еңбек ет, елдің де, жердің де иесі екеніңді ұмытпа”.  Бір ата, бір ананың түлегіміз, Бір болсын қайда жүрсек тілегіміз. «Бірлік барда тірлік бар» деген бабам, Бірлік деп бірге соқсын жүрегіміз.  Кері байланысты «Жүрек жылуы» әдісі арқылы қорытындылау мақсатында жүрек қима қағаздарына өз ойларыңды жазыңдар.  Осымен ашық тәрбие сағатымыз өз мәресіне жетті. Назар қойып тыңдағандарыңызға рақмет! Келесі тәуелсіздік мерекесіне дейін аман-есен болыңыздар! | Стикерлер |